Case ID: 1039931
Sentence 0: Şamaxı rayon Məhkəməsinin 25 aprel 2019-cu il tarixli hökmü ilə Məhkum1 və Məhkum2 təqsirli bilinib məhkum olunmuşlar ona görə ki, Məhkum1, 05.01.2016-cı il tarixdən Zərərçəkmiş şəxs ASC-nin Şamaxı filialının Nəzarət şöbəsinin müdiri vəzifəsində işləyərkən, bağlanmış 05.01.2016-cı il tarixli əmək müqaviləsinə əsasən Bankın hüquqlarını və qanuni mənafelərini müdafiə etmək, Bankın daxili qaydalarına əməl etmək, Bankın maraqlarına və nüfuzuna xələl gətirəcək hərəkət və hərəkətsizliyə yol verməmək, əmək qanunvericiliyin tələblərini yerinə yetirmək, əmək funksiyalarını vaxtında və keyfiyyətlə yerinə yetirmək və digər vəzifələrə malik vəzifəli şəxs kimi, xidməti vəzifələrinin icrası ilə əlaqədar üçüncü şəxs üçün qanunsuz üstünlük əldə etmək məqsədi ilə, öz qulluq səlahiyyətlərindən qulluq mənafeyinə qəsdən zidd olaraq istifadə etməklə, filialın müştərisi olan Şamaxı rayon sakini Məhkum2 Almaniya Respublikasına getmək üçün “Şengen VİZA” almaq məqsədilə Avstriya Respublikasının Azərbaycan Respublikasındakı səfirliyinə təqdim edilməsi zəruri olan maliyyə vəziyyəti barədə arayışın əldə edilməsi ilə bağlı, sonuncunun filialda olan hesablarında pul vəsaitinin olmadığını bildiyi halda, aralarında olan tanışlıq münasibətinə görə həmin hesablarda kifayət qədər pul vəsaitinin olmasına dair arayış verməsi barədə xahişi ilə sonuncunun qarşısında nüfuz qazanmaqdan ibarət şəxsi niyyətlə, Məhkum2la sövdələşməklə onun təhriki ilə, həmin filialın Şamaxı şəhəri ünvan2 ünvanında yerləşən inzibati binasında, 16.01.2017-ci il tarixdə AZ75İBAZ******************** nömrəli hesabda 3000 ABŞ dolları məbləğində pul vəsaitinin olması barədə kompyüterdə tərtib etdiyi eyni tarixli 08 nömrəli arayışı özünün və filialın müdiri Azər Hümbətovun adından imzaladıqdan sonra filialın möhürü ilə təsdiq edib, təkrarən 13.04.2017-ci il tarixdə AZ321İBAZ******************** nömrəli hesabda 2079,88 AVRO məbləğində pul vəsaitinin olması barədə kompyüterdə tərtib etdiyi eyni tarixli 52/2 nömrəli arayışı özünün və filialın müdiri Azər Hümbətovun adından imzalayıb, arayışa əlavə etdiyi həmin tarixli hesabdan çıxarışı filialın “2 saylı əməliyyat şöbəsi” məzmunlu möhürü ilə təsdiq edib saxtalaşdırmaqla, filialın adından Məhkum2 bank hesabında olan pul vəsaitləri barədə rəsmi sənəd sayılan məzmununa bilə-bilə yalan məlumatlar daxil etməklə hazırladığı arayışları sonuncuya təqdim edib onun təhriki ilə həmin hərəkətlərə yol verməklə Zərərçəkmiş şəxs ASC-nin stabil və təhlükəsiz fəaliyyətinin təmin edilməsi, daxili idarə edilməsi, fəaliyyətinin tənzimlənməsi sahəsində hüquqlarına və müştərilər qarşısında etimadsızlığa gətirib çıxarması ilə bağlı bankın qanuni mənafelərinə mühüm zərər vurmaqla Məhkum2 təhriki ilə təkrarən vəzifə səlahiyyətlərindən sui-istifadə etmiş, sair şəxsi niyyətlə vəzifə saxtakarlığı cinayətini törətmişdir.